

REPUBLIKA HRVATSKA

SISAČKO - MOSLAVAČKA ŽUPANIJA

OPĆINA LEKENIK

OPĆINSKO VIJEĆE

KLASA:

URBROJ: 2176-12-02-23-01

Lekenik, 11. listopada 2023.

OPĆINSKO VIJEĆE

PREDMET: Prijedlog Odluke o izmjenama i dopunama Odluke o komunalnom doprinosu

-dostavlja se

OBRAZLOŽENJE:

PRAVNI TEMELJ

Članak 78. stavak 1. Zakona o komunalnom gospodarstvu („Narodne novine“, broj 68/18, 110/18 i 32/20)

PREDLAGATELJ: OPĆINSKI NAČELNIK

RADNA SKUPINA KOJA JE IZRADILA PRIJEDLOG ODLUKE: Ivan Mužek, pročelnik Jedinstvenog upravnog odjela Općine Lekenik, Draženka Maričević, Referent za naplatu općinskih prihoda, Mirela Barišić, Stručni suradnik za proračun i financije - rizničar.

OSNOVNA PITANJA KOJA SE UREĐUJU AKTOM

Ovom odlukom uređuju se zone za plaćanje komunalnog doprinosa i jedinične vrijednosti komunalnog doprinosa određene u eurima po m3 građevine po pojedinim zonama. Također se u članku 7. stavak 2. iznosi vezani za mogućnost obročne otplate komunalnog doprinosa koji su izraženi u kunama mijenjaju u eure.

OBRAZLOŽENJE

Članak 78. stavak 1. Zakona o komunalnom gospodarstvu propisuje da predstavničko tijelo jedinice lokalne samouprave donosi odluku o komunalnom doprinosu kojom se određuju: 1. zone u jedinici lokalne samouprave za plaćanje komunalnog doprinosa, 2. jedinična vrijednost komunalnog doprinosa po pojedinim zonama u jedinici lokalne samouprave (u daljnjem tekstu: jedinična vrijednost komunalnog doprinosa), 3. način i rokovi plaćanja komunalnog doprinosa i 4. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Dosadašnjom Odlukom o komunalnom doprinosu u članku 6. stavak 2. bilo je propisano 5 zona za obračun i plaćanje komunalnog doprinosa. Ovim izmjenama i dopunama brišu se zona IV. „Sve gospodarske zgrade proizvodno uslužnih djelatnosti na području Općine Lekenik i zona, s jediničnom vrijednošću od 7,00 kn/m3 i V. „Poduzetnička zona „Marof“ Lekenik“ s jediničnim vrijednostima za proizvodne djelatnosti od 4,00 kn/m3 i za uslužne djelatnosti 5,00 kn/m3. Za ove zone jedinične vrijednosti su bile propisane kao osjetno niže u odnosu na ostale tri zone, a sve kao poticajne mjere za privlačenje poduzetnika na Poduzetničku zonu i na područje općine općenito.

Protekom vremena i početkom gospodarskih aktivnosti na Poslovnoj zoni utvrđeno je da više nema potrebe za ovakvim stimulativnim mjerama jer su parcele na Poslovnoj zoni već rasprodane a osjetan je nedostatak tih sredstava u proračunskim prihodima posebice kada su potrebe za financiranjem gradnje i održavanja komunalne infrastrukture sve veće a znatno su porasle i cijene roba i usluga kao i energenata.

Ovim izmjenama i dopunama Odluke o komunalnom doprinosu za izgradnju gospodarskih zgrada plaćati će se komunalni doprinos sukladno jediničnoj vrijednosti koja je propisana za pojedinu zonu naselja, ovisno o tome u kojoj zoni se takva građevina nalazi, odnosno 2,50 EUR za I. zonu, 2,00 EUR za II. zonu ili 1,60 za III. zonu.

Sredstva potrebna za provođenja ove Odluke osigurana su u Proračunu Općine Lekenik.

OPĆINSKI NAČELNIK

Ivica Perović, ing.prom.